CELEX: 42014X0325(01)
Language: hr
Date: 2014-03-25 00:00:00
Title: Pravilnik br. 56 Gospodarske komisije Ujedinjenih naroda za Europu (UN/ECE) – jedinstvene odredbe koje se odnose na homologaciju glavnih svjetala mopeda i vozila koja se smatraju mopedima

25.3.2014   
            
            
               HR
            
            
               Službeni list Europske unije
            
            
               L 89/77
            
         Samo izvorni tekstovi UN-ECE-a imaju pravni učinak prema međunarodnom javnom pravu. Status i dan stupanja na snagu ovog Pravilnika treba provjeriti u zadnjem izdanju UN-ECE dokumenta TRANS/WP.29/343, koji je dostupan na:
   http://www.unece.org/trans/main/wp29/wp29wgs/wp29gen/wp29fdocstts.html
   
      Pravilnik br. 56 Gospodarske komisije Ujedinjenih naroda za Europu (UN/ECE) – jedinstvene odredbe koje se odnose na homologaciju glavnih svjetala mopeda i vozila koja se smatraju mopedima
   
   Uključuje sav važeći tekst do:
   serija izmjena 01 – dan stupanja na snagu: 12. rujna 2001.
   SADRŽAJ
   PRAVILNIK
   
               1.
            
            Područje primjene
         
               2.
            
            Definicija „tipa”
         
               3.
            
            Zahtjev za homologaciju
         
               4.
            
            Oznake
         
               5.
            
            Odobrenje
         
               6.
            
            Opći zahtjevi
         
               7.
            
            Posebni zahtjevi
         
               8.
            
            Zahtjevi koji se odnose na leće u boji i filtre
         
               9.
            
            Sukladnost proizvodnje
         
               10.
            
            Kazne za nesukladnost proizvodnje
         
               11.
            
            Preinaka i proširenje homologacije tipa glavnog svjetla
         
               12.
            
            Konačna obustava proizvodnje
         
               13.
            
            Nazivi i adrese tehničkih službi odgovornih za provođenje homologacijskih ispitivanja i administrativnih odjela
         
               14.
            
            Prijelazne odredbe
         PRILOZI
   
               Prilog 1. –
            
            Obavijest o homologaciji ili proširenju, odbijanju ili povlačenju homologacije ili konačnoj obustavi proizvodnje tipa glavnog svjetla u skladu s Pravilnikom br. 56.
         
               Prilog 2. –
            
            Primjer izgleda homologacijske oznake
         
               Prilog 3. –
            
            Fotometrijska mjerenja
         
               Prilog 4. –
            
            Najmanji zahtjevi za postupke nadzora sukladnosti proizvodnje
         
               Prilog 5. –
            
            Najmanji zahtjevi za uzorkovanje koje obavlja inspektor
         1.   PODRUČJE PRIMJENE
   Ovaj se pravilnik odnosi na homologaciju glavnih svjetala sa žaruljama sa žarnom niti koja proizvode jedno kratko svjetlo, predviđenih za ugradnju na mopede (1) i vozila koja se smatraju mopedima.
   2.   DEFINICIJA „TIPA”
   Glavna svjetla različitih „tipova” znači glavna svjetla koja se razlikuju prema bitnim obilježjima kao što su:
   
               2.1.
            
            
               trgovački naziv ili oznaka;
            
         
               2.2.
            
            
               obilježja optičkog sustava;
            
         
               2.3.
            
            
               dodani ili izostavljeni dijelovi koji mogu mijenjati optičke učinke refleksijom, lomom ili apsorpcijom. Promjena boje snopova koje emitiraju glavna svjetla pri čemu su ostala obilježja nepromijenjena ne čini promjenu tipa glavnog svjetla. U skladu s tim, takvim se glavnim svjetlima dodjeljuje isti homologacijski broj;
            
         3.   ZAHTJEV ZA HOMOLOGACIJU
   Zahtjev za homologaciju podnosi nositelj trgovačkog naziva ili oznake ili njegov propisno ovlašteni predstavnik. Svakom se zahtjevu prilažu:
   
               3.1.
            
            
               crteži u tri primjerka, dovoljno podrobni da omogućuju prepoznavanje tipa. Na crtežima se mora prikazati mjesto predviđeno za homologacijsku oznaku, prednji pogled i poprečni bočni presjek glavnog svjetla te shematski prikaz optičkih ureza i prizmi leća;
            
         
               3.2.
            
            
               kratak tehnički opis u kojem se posebno navodi klasa dostavljene žarulje sa žarnom niti;
            
         
               3.3.
            
            
               dva uređaja s bezbojnim lećama (2).
            
         
               3.4.
            
            
               Nadležno tijelo provjerava postojanje zadovoljavajućih rješenja za osiguranje učinkovitog nadzora sukladnosti proizvoda prije nego što se tip homologira.
            
         4.   OZNAKE
   
               4.1.
            
            
               Glavna svjetla za koja se podnosi zahtjev trebaju sadržavati jasno čitljive i neizbrisive:
               
                           4.1.1.
                        
                        
                           trgovački naziv ili oznaku podnositelja zahtjeva;
                        
                     
                           4.1.2.
                        
                        
                           identifikaciju kategorije dostavljene žarulje sa žarnom niti.
                        
                     
         
               4.2.
            
            
               Povrh toga, na lećama i na kućištu (reflektor se smatra kućištem) (3) nalazi se prostor dovoljno velik za smještaj homologacijske oznake; ti prostori moraju biti prikazani na crtežima iz stavka 3.1.
            
         5.   HOMOLOGACIJA
   
               5.1.
            
            
               Ako uređaji dostavljeni u skladu sa stavkom 3. ispunjavaju uvjete ovog Pravilnika homologacija se dodjeljuje.
            
         
               5.2.
            
            
               Homologacijski broj dodjeljuje se svakom homologiranom tipu. Njegove prve dvije znamenke (trenutačno 00 za ovaj Pravilnik u njegovu izvornom obliku) označavaju seriju izmjena koja uključuje najnoviju značajnu tehničku izmjenu ovog Pravilnika u trenutku izdavanja homologacije. Ista ugovorna stranka ne može dodijeliti isti broj drugom tipu glavnog svjetla.
            
         
               5.3.
            
            
               Obavijest o homologaciji, proširenju ili odbijanju homologacije za tip glavnog svjetla prema ovom Pravilniku dostavlja se strankama Sporazuma iz 1958. koje primjenjuju ovaj Pravilnik na obrascu prema predlošku iz Priloga 1. ovom Pravilniku.
            
         
               5.4.
            
            
               Sva glavna svjetla koja odgovaraju tipu koji je homologiran u skladu s ovim Pravilnikom, u prostoru iz prethodno navedenog stavka 4.2., osim oznaka propisanih stavkom 4.1., sadržavaju:
            
         
               5.4.1.
            
            
               međunarodnu homologacijsku oznaku (4) koja se sastoji od:
               
                           5.4.1.1.
                        
                        
                           kruga oko slova „E” iza kojeg slijedi razlikovni broj države koja je izdala homologaciju (5);
                        
                     
                           5.4.1.2.
                        
                        
                           homologacijskog broja.
                        
                     
         
               5.5.
            
            
               Oznake iz stavka 5.4. jasno su čitljive i neizbrisive.
            
         
               5.6.
            
            
               U Prilogu 2. ovom Pravilniku dan je primjer izgleda homologacijske oznake.
            
         6.   OPĆI ZAHTJEVI
   
               6.1.
            
            
               Svaki je uređaj usklađen sa zahtjevima iz stavka 7. ovog Pravilnika.
            
         
               6.2.
            
            
               Glavna svjetla projektirana su i konstruirana tako da je u uobičajenoj upotrebi, unatoč vibracijama kojima mogu biti izložena, zajamčen njihov zadovoljavajući rad i zadržavanje svojstava propisanih ovim Pravilnikom.
            
         
               6.3.
            
            
               Dijelovi s kojima se žarulja sa žarnom niti pričvršćuje u reflektor moraju biti izrađeni tako da se, čak i u mraku, žarulja sa žarnom niti može pričvrstiti samo u pravilan položaj.
            
         7.   POSEBNI ZAHTJEVI
   
               7.1.
            
            
               Pravilan položaj leća u odnosu na optički sustav nedvosmisleno je označen, a njihovo okretanje u radu onemogućeno.
            
         
               7.2.
            
            
               Za mjerenje osvijetljenosti koju proizvodi glavno svjetlo upotrebljavaju se mjerni zaslon opisan u Prilogu 3. ovom Pravilniku i standardna žarulja sa žarnom niti s glatkim i bezbojnim balonom u skladu s kategorijom S3 Pravilnika br. 37.
               Standardnu žarulju sa žarnom niti namjesti se na odgovarajući referentni svjetlosni tok u skladu s vrijednostima propisanim za te žarulje u Pravilniku br. 37.
            
         
               7.3.
            
            
               Kratak svjetlosni snop ima granicu „svjetlo – tama” dovoljno oštru da se uz njezinu pomoć može praktično postići zadovoljavajuća usmjerenost. Granica „svjetlo – tama” ravna je i vodoravna koliko je to najviše moguće na vodoravnoj duljini od najmanje ± 900 mm izmjerenoj na udaljenosti od 10 m.
               Kad su usmjerena u skladu s Prilogom 3., glavna svjetla ispunjavaju u njemu navedene zahtjeve.
            
         
               7.4.
            
            
               Uzorak snopa ne pokazuje nikakve bočne promjene koje narušavaju dobru vidljivost.
            
         
               7.5.
            
            
               Osvjetljenje na zaslonu navedenom u stavku 7.2. mjeri se fotoosjetnikom korisne površine omeđene kvadratom stranice od 65 mm.
            
         8.   ZAHTJEVI KOJI SE ODNOSE NA LEĆE U BOJI I FILTRE
   8.1.   Homologacija se može ishoditi za glavna svjetla koja emitiraju bijelu ili selektivno žutu svjetlost s bezbojnom žaruljom. Odgovarajuća kolorimetrijska obilježja za žuta stakla izražene u kromatskim koordinatama po CIE trebaju se nalaziti unutar graničnih vrijednosti:
   Selektivno žuti filtar (zaslon ili leća)
   
               Granica prema crvenom
            
            
               y ≥
            
            
               0,138 + 0,58 x
            
         
               Granica prema zelenom
            
            
               y ≤
            
            
               1,29 x – 0,1
            
         
               Granica prema bijelom
            
            
               y ≤
            
            
               – x + 0,966
            
         
               Granica prema spektralnoj vrijednosti
            
            
               y ≤
            
            
               – x + 0,992
            
         što se može izraziti i na sljedeći način:
   
               dominantna valna duljina
            
            
               575 – 585 nm
            
         
               faktor čistoće
            
            
               0,90 – 0,98
            
         Faktor prijenosa mora biti ≥ 0,78
   Faktor prijenosa mora biti određen uporabom izvora svjetlosti s temperaturom boje 2,854 °K. (Odgovara izvoru vidljive svjetlosti A, Međunarodne komisije za rasvjetu (CIE)).
   8.2.   Filtar mora biti dio glavnog svjetla i mora biti pričvršćen tako da ga korisnik ne može ukloniti slučajno ni namjerno s pomoću uobičajenog alata.
   8.3.   Primjedba u pogledu boje
   Budući da je svaka homologacija prema ovom Pravilniku izdana, u skladu s gornjim stavkom 8.1., za tip glavnog svjetla koje emitira bijelu ili selektivno žutu svjetlost, člankom 3. Sporazuma kojem je priložen ovaj Prilog ne sprečavaju se ugovorne stranke da zabrane glavna svjetla koja emitiraju snop bijele ili selektivno žute svjetlosti na vozilima koja same registriraju.
   9.   SUKLADNOST PROZVODNJE
   
               9.1.
            
            
               Glavna svjetla homologirana u skladu s ovim Pravilnikom proizvode se tako da budu sukladna homologiranom tipu i ispunjavaju zahtjeve iz stavaka 7. i 8.;
            
         
               9.2.
            
            
               Kako bi se provjerilo jesu li ispunjeni zahtjevi stavka 9.1., provode se prikladni nadzori proizvodnje.
            
         
               9.3.
            
            
               Nositelj homologacije osobito mora:
               
                           9.3.1.
                        
                        
                           osigurati postojanje postupaka za djelotvoran nadzor kvalitete proizvoda;
                        
                     
                           9.3.2.
                        
                        
                           imati pristup nadzornoj opremi potrebnoj za provjeru sukladnosti sa svakim homologiranim tipom;
                        
                     
                           9.3.3.
                        
                        
                           osigurati da se rezultati ispitivanja zabilježe i da pripadajući dokumenti ostanu dostupni u razdoblju koje se utvrđuje s administrativnim tijelom;
                        
                     
                           9.3.4.
                        
                        
                           analizirati rezultate svakog tipa ispitivanja i provjera u svrhu provjere i osiguravanja nepromjenljivosti značajka proizvoda, imajući u vidu promjene dopuštene u industrijskoj proizvodnji;
                        
                     
                           9.3.5.
                        
                        
                           osigurati da se za svaki tip proizvoda obave barem ispitivanja propisana u Prilogu 4. ovome Pravilniku;
                        
                     
                           9.3.6.
                        
                        
                           osigurati da bilo koje prikupljanje uzoraka koje pruža dokaz o nesukladnosti s tipom ispitivanja o kojem je riječ može dovesti do novog prikupljanja i novog ispitivanja. Poduzimaju se sve potrebne mjere kako bi se ponovo uspostavila sukladnost odgovarajuće proizvodnje.
                        
                     
         
               9.4.
            
            
               Nadležno tijelo koje je dodijelilo homologaciju tipa može u svakom trenutku provjeriti metode nadzora sukladnosti koje se primjenjuju u svakoj proizvodnoj jedinicu.
               
                           9.4.1.
                        
                        
                           Pri svakoj inspekciji inspektoru se na uvid daju knjige ispitivanja i zapisnici o nadgledanju proizvodnje.
                        
                     
                           9.4.2.
                        
                        
                           Inspektor može nasumično uzeti uzorke za ispitivanje u proizvođačevu laboratoriju. Najmanji broj uzoraka može se odrediti na temelju rezultata proizvođačevih vlastitih provjera.
                        
                     
                           9.4.3.
                        
                        
                           Kad se pokaže da razina kvalitete ne zadovoljava ili se čini potrebnim provjeriti valjanost ispitivanja provedenih pri primjeni stavka 9.4.2., inspektor bira uzorke za slanje u tehničku službu koja je provela ispitivanja za homologaciju tipa prema kriterijima utvrđenim u Prilogu 5.
                        
                     
                           9.4.4.
                        
                        
                           Nadležno tijelo može obaviti bilo koje ispitivanje propisano ovim Pravilnikom. Ova ispitivanja provode se na nasumično odabranim uzorcima bez ometanja obveza isporuka proizvođača i u skladu s kriterijima Priloga 5.
                        
                     
                           9.4.5.
                        
                        
                           Nadležno tijelo nastoji da učestalost inspekcija bude jedanput svake dvije godine. To je, međutim, prepušteno volji nadležnog tijela i njegovu povjerenju u mehanizam za osiguranje učinkovitog nadzora sukladnosti proizvodnje. Zabilježe li se nepovoljni rezultati, nadležno tijelo osigurava da se poduzmu svi potrebni koraci kako bi se što je moguće prije ponovno uspostavila sukladnost proizvodnje.
                        
                     
         
               9.5.
            
            
               Glavna svjetla s očiglednim nedostacima ne uzimaju se u obzir.
            
         10.   KAZNE ZA NESUKLADNOST PROIZVODNJE
   
               10.1.
            
            
               Homologacija dodijeljena za tip glavnog svjetla u skladu s ovim Pravilnikom može se povući ako navedeni zahtjevi nisu ispunjeni ili ako glavno svjetlo koje ima homologacijsku oznaku nije u skladu s homologiranim tipom.
            
         
               10.2.
            
            
               Ako ugovorna stranka Sporazuma iz 1958. koja primjenjuje ovaj Pravilnik povuče prethodno dodijeljenu homologaciju, o tome bez odgode obavješćuje druge ugovorne stranke koje primjenjuju ovaj Pravilnik s obavijesnim obrascem koji je u skladu s predloškom u Prilogu 1. ovom Pravilniku.
            
         11.   PREINAKA I PROŠIRENJE HOMOLOGACIJE TIPA GLAVNOG SVJETLA
   
               11.1.
            
            
               Svaku preinaku tipa glavnog svjetla prijavljuje se administrativnom tijelu koje je izdalo homologaciju za taj tip glavnog svjetla. Tijelo tada može:
               
                           11.1.1.
                        
                        
                           smatrati kako nije vjerojatno da promjene imaju bitno nepovoljan učinak i kako glavno svjetlo u svakom slučaju i dalje ispunjava zahtjeve ili
                        
                     
                           11.1.2.
                        
                        
                           zahtijevati daljnje izvješće o ispitivanju od tehničke službe odgovorne za provedbu ispitivanja.
                        
                     
         
               11.2.
            
            
               Potvrđivanje ili odbijanje homologacije s navedenim preinakama dostavlja se strankama Sporazuma koje primjenjuju ovaj Pravilnik u skladu s postupkom koji je određen u stavku 5.3.
            
         
               11.3.
            
            
               Nadležno tijelo koje potvrđuje proširenje homologacije dodjeljuje serijski broj za takvo proširenje i o tome obavješćuje ostale stranke Sporazuma iz 1958. koje primjenjuju ovaj Pravilnik obrascem prema predlošku u Prilogu 1. ovom Pravilniku.
            
         12.   KONAČNA OBUSTAVA PROIZVODNJE
   Ako nositelj homologacije potpuno prestane proizvoditi glavna svjetla homologirana u skladu s ovim Pravilnikom, o tome je dužan obavijestiti tijelo koje je izdalo homologaciju. Nakon što primi odgovarajuće priopćenje, tijelo o predmetu obavješćuje ostale stranke Sporazuma iz 1958. koje primjenjuju ovaj Pravilnik obavijesnim obrascem u skladu s predloškom u Prilogu 1. ovom Pravilniku.
   13.   NAZIVI I ADRESE TEHNIČKIH SLUŽBI ODGOVORNIH ZA PROVOĐENJE HOMOLOGACIJSKOG ISPITIVANJA I ADMINISTRATIVNIH TIJELA
   Stranke Sporazuma iz 1958. koje primjenjuju ovaj Pravilnik dostavljaju Tajništvu Ujedinjenih naroda nazive i adrese tehničkih službi odgovornih za provođenje homologacijskih testiranja te administrativnih tijela koja izdaju homologacije i kojima se šalju obrasci izdani u drugim državama kojima se potvrđuje homologacija ili proširenje, odbijanje ili povlačenje homologacije ili konačna obustava proizvodnje.
   14.   PRIJELAZNE ODREDBE
   
               14.1.
            
            
               Šest mjeseci nakon službenog stupanja na snagu Pravilnika br. 113. ugovorne stranke koje primjenjuju ovaj Pravilnik prestaju dodjeljivati ECE homologacije u skladu s ovim Pravilnikom.
            
         
               14.2.
            
            
               Ugovorne stranke koje primjenjuju ovaj Pravilnik ne smiju odbiti proširenja homologacije prema seriji izmjena 01 ovog Pravilnika.
            
         
               14.3.
            
            
               Homologacije izdane prema ovom Pravilniku prije datuma stupanja na snagu Pravilnika br. 113 i sva proširenja homologacije, uključujući ona prema izvornoj inačici Pravilnika koja su izdana naknadno, ostaju na snazi neograničeno vrijeme.
            
         
               14.4.
            
            
               Ugovorne stranke koje primjenjuju ovaj Pravilnik nastavljaju izdavati homologacije za glavna svjetla na temelju serije izmjena 01 ili izvorne inačice ovog Pravilnika, pod uvjetom da su glavna svjetla predviđena kao zamjene za ugradnju na vozila u uporabi.
            
         
               14.5.
            
            
               Od službenog stupanja na snagu Pravilnika br. 113. nijedna ugovorna stranka koja primjenjuje ovaj Pravilnik ne zabranjuje ugradnju tipa glavnog svjetla koji je homologiran u skladu s Pravilnikom br. 113 na novo vozilo.
            
         
               14.6.
            
            
               Ugovorne stranke koje primjenjuju ovaj Pravilnik i dalje dopuštaju ugradnju glavnog svjetla homologiranog prema ovom Pravilniku na tip vozila ili na vozilo.
            
         
               14.7.
            
            
               Ugovorne stranke koje primjenjuju ovaj Pravilnik i dalje dopuštaju ugradnju ili upotrebu glavnog svjetla homologiranog prema izvornoj inačici ovog Pravilnika na vozilu u uporabi, uz uvjet da je glavno svjetlo predviđeno za zamjenu.
            
         
      (1)  Kako je definirano poglavljem I., člankom 1. stavkom (m) Konvencije o cestovnom prometu iz 1968. (E/CONF.56/16/Rev.l).
   
      (2)  Ako je namjera proizvoditi glavno svjetlo s obojenim lećama, dodatno se dostavljaju dva uzorka obojenih leća isključivo za ispitivanje boje.
   
      (3)  Ako se leću ne može odvojiti od kućišta (reflektor se smatra kućištem), dovoljno je predvidjeti takav prostor na leći.
   
      (4)  Ako različiti tipovi glavnih svjetala imaju jednaku leću ili jednak reflektor, leća i reflektor mogu imati različite homologacijske oznake tih tipova glavnih svjetala, pod uvjetom da se homologacijski broj izdan za određeni dostavljeni tip može identificirati bez nejasnoća.
   
      (5)  Razlikovni brojevi ugovornih stranaka Sporazuma iz 1958. nalaze se u Prilogu 3. Konsolidiranoj rezoluciji o konstrukciji vozila (R.E.3), dokument TRANS/WP.29/78/Rev.2/Izmjena 1.
   
      PRILOG 1.
      
         IZJAVA
      
      (najveći format: A4 (210 × 297 mm))
      
         
   
   
      PRILOG 2.
      
         PRIMJER IZGLEDA HOMOLOGACIJSKE OZNAKE
      
      
         
      a ≥ 5 mm
      Glavno svjetlo s gornjom homologacijskom oznakom homologirano je u Nizozemskoj (E 4), pod homologacijskim brojem 00243. Prve dvije znamenke homologacijskog broja pokazuju da je homologacija dodijeljena u skladu sa zahtjevima ovog Pravilnika u njegovu izvornom obliku.
      
         Napomena:
      
      Homologacijski broj mora biti postavljen blizu kruga i iznad ili ispod slova „E” ili lijevo ili desno od njega. Znamenke homologacijskog broja moraju biti na istoj strani u odnosu na slovo „E” i okrenute u istome smjeru. Uporabu rimskih brojki kao homologacijskih brojeva potrebno je izbjegavati kako ih se ne bi zamijenilo s drugim simbolima.
   
   
      PRILOG 3.
      
         FOTOMETRIJSKA MJERENJA
      
      
                  1.
               
               
                  U svrhu mjerenja, mjerni se zaslon nalazi na udaljenosti od 10 m ispred glavnog svjetla i okomito u odnosu na crtu koja spaja žarnu nit žarulje i točku HV; crta H-H vodoravna je. Kod žarulja s poprečnom žarnom niti, žarna se nit tijekom ispitivanja nalazi u što horizontalnijem položaju.
               
            
                  2.
               
               
                  Bočno, glavna su svjetla usmjerena tako da je snop što simetričniji u odnosu na crtu V-V.
               
            
                  3.
               
               
                  Okomito, glavno je svjetlo usmjereno tako da osvijetljenost u točki HV iznosi 2 luksa. Pod tim uvjetima granica „svjetlo-tama” smještena je između crte H-H i crte H-100 mm.
               
            
                  4.
               
               
                  Kad je glavno svjetlo usmjereno u skladu sa stavcima 2. i 3., osvijetljenost ispunjava sljedeće vrijednosti:
                  
                              4.1.
                           
                           
                              na liniji H-H i iznad nje: najviše 2 luksa;
                           
                        
                              4.2.
                           
                           
                              na crti smještenoj 300 mm ispod crte H-H i širini većoj od 900 mm na obje strane okomite crte V-V: ne manje od 8 luksa;
                           
                        
                              4.3.
                           
                           
                              na crti smještenoj 600 mm ispod crte H-H i širini većoj od 900 mm na obje strane okomite crte V-V: ne manje od 4 luksa;
                           
                        
            Mjerni zasloni
      
         
      (dimenzije u mm za udaljenost od 10 m)
   
   
      PRILOG 4.
      
         NAJMANJI ZAHTJEVI ZA POSTUPKE NADZORA SUKLADNOSTI PROIZVODNJE
      
      1.   OPĆENITO
      
                  1.1.
               
               
                  Zahtjevi sukladnosti smatraju se ispunjenim u mehaničkom i geometrijskom pogledu ako razlike ne premašuju neizbježna proizvodna odstupanja u granicama zahtjeva ovog Pravilnika.
               
            
                  1.2.
               
               
                  S obzirom na fotometrijska obilježja, sukladnost serijski proizvedenih glavnih svjetala ne osporava se ako, pri ispitivanju fotometrijskih obilježja bilo kojeg nasumično odabranog glavnog svjetla opremljenog standardnom žaruljom sa žarnom niti, nijedna izmjerena vrijednost ne odstupa više od 20 % od vrijednosti propisanih ovim Pravilnikom.
               
            
                  1.3.
               
               
                  Ako rezultati prethodno opisanih ispitivanja ne ispunjavaju zahtjeve, glavno se svjetlo ponovno ispituje s pomoću druge standardne žarulje sa žarnom niti.
               
            
                  1.4.
               
               
                  Glavna svjetla s očiglednim nedostacima ne uzimaju se u obzir.
               
            
                  1.5.
               
               
                  Kromatične koordinate zadovoljene su kada je glavno svjetlo opremljeno žaruljom sa žarnom niti namještenom na temperaturu boje standarda A.
                  Fotometrijska su svojstva glavnog svjetla koje opremljeno bezbojnom žaruljom sa žarnom niti emitira selektivno žuto svjetlo vrijednosti sadržane u ovom pravilniku pomnožene s 0,84.
               
            2.   NAJMANJI ZAHTJEVI ZA POTVRDU SUKLADNOSTI OD STRANE PROIZVOĐAČA
      Za svaki tip glavnog svjetla nositelj homologacijske oznake, u primjerenim vremenskim razmacima, obavlja najmanje sljedeća ispitivanja. Ispitivanja se provode u skladu s odredbama ovog Pravilnika.
      U slučaju da bilo koje uzorkovanje pokaže nesukladnost s obzirom na tip ispitivanja, uzimaju se i ispituju dodatni uzroci. Proizvođač poduzima mjere za osiguranje sukladnosti predmetne proizvodnje.
      2.1.   Priroda ispitivanja
      Ispitivanja sukladnosti iz ovog Pravilnika obuhvaćaju fotometrijske značajke.
      2.2.   Metode koje se upotrebljavaju u ispitivanjima
      
                  2.2.1.
               
               
                  Ispitivanja se općenito provode u skladu s metodama navedenim u ovom Pravilniku.
               
            
                  2.2.2.
               
               
                  U bilo kakvom ispitivanju sukladnosti provedenom od strane proizvođača, istovjetne metode mogu se koristiti uz odobrenje nadležnog tijela odgovornog za homologacijsko ispitivanje. Proizvođač je odgovoran za dokazivanje da su primijenjene metode istovrijedne metodama utvrđenim u ovom Pravilniku.
               
            
                  2.2.3.
               
               
                  Primjena stavaka 2.2.1 i 2.2.2 zahtijeva redovito umjeravanje uređaja za ispitivanje i njihovo usklađivanje s mjerenjima izvršenim od strane nadležnih tijela.
               
            
                  2.2.4.
               
               
                  U svim slučajevima referentne metode su one određene ovim Pravilnikom, posebno u svrhu administrativne provjere i uzorkovanja.
               
            2.3.   Priroda uzorkovanja
      Uzorci glavnih svjetala odabiru se slučajnim odabirom iz proizvodnje jedne serije. Jedna serija znači niz glavnih svjetala istoga tipa određenog u skladu s proizvodnim postupcima proizvođača.
      Ocjena općenito obuhvaća serijsku proizvodnju iz pojedinih tvornica. Međutim, proizvođač smije objediniti zapisnike o ispitivanju iz nekoliko tvornica koji se odnose na isti tip, pod uvjetom da se u njima primjenjuje isti sustav kvalitete i isto upravljanje kvalitetom.
      2.4.   Izmjerena i zabilježena fotometrijska obilježja
      Fotometrijsko mjerenje obavlja se na uzorku glavnog svjetla na točkama predviđenim Pravilnikom, a očitanja su ograničena na točke HV, LH, RH, L 600 i R 600.
      2.5.   Mjerila prihvatljivosti
      Proizvođač je odgovoran za provođenje statističke studije rezultata ispitivanja i za definiranje, u dogovoru s nadležnim tijelom, kriterija kojima se uređuje prihvatljivost njegovog proizvoda kako bi udovoljio specifikacijama navedenim za potvrdu sukladnosti proizvoda u stavku 9.1 ovog Pravilnika.
      Mjerila koja određuju prihvatljivost su takva da, s vjerojatnošću prihvaćanja od 95 posto, najmanja vjerojatnost zadovoljavajuće provjere uzorkovanjem u skladu s Prilogom 5. (prvo uzorkovanje) iznosi 0,95.
   
   
      PRILOG 5.
      
         NAJMANJI ZAHTJEVI ZA UZORKOVANJE KOJE OBAVLJA INSPEKTOR
      
      1.   OPĆENITO
      
                  1.1.
               
               
                  Zahtjevi za sukladnost smatraju se ispunjenim u mehaničkom i geometrijskom pogledu ako razlike ne premašuju neizbježna proizvodna odstupanja u okviru zahtjeva ovog Pravilnika.
               
            
                  1.2.
               
               
                  S obzirom na fotometrijska obilježja, sukladnost serijski proizvedenih glavnih svjetala ne osporava se ako, prilikom ispitivanja fotometrijskih osobina bilo kojeg nasumično odabranog glavnog svjetla opremljenog standardnom žaruljom sa žarnom niti, nijedna izmjerena vrijednost ne odstupa više od 20 % od vrijednosti propisanih ovim Pravilnikom.
               
            
                  1.3.
               
               
                  Kromatične koordinate zadovoljene su kada je glavno svjetlo opremljeno žaruljom sa žarnom niti namještenom na temperaturu boje standarda A.
                  Fotometrijska su svojstva glavnog svjetla koje opremljeno bezbojnom žaruljom sa žarnom niti emitira selektivno žuto svjetlo vrijednosti sadržane u ovom pravilniku pomnožene s 0,84.
               
            2.   PRVO UZORKOVANJE
      U prvom uzorkovanju nasumično se odabiru četiri glavna svjetla. Prvi uzorak od dva uređaja označen je s A, drugi uzorak od dva uređaja označen je s B.
      2.1.   Usklađenost se ne osporava
      2.1.1.   Nastavno na postupak uzorkovanja prikazan na slici 1. u ovom Prilogu, sukladnost serijski proizvedenih glavnih svjetala ne osporava se ako odstupanja izmjerenih vrijednosti glavnih svjetala u najnepovoljnijim smjerovima iznose:
      2.1.1.1.   za uzorak A
      
                  A1:
               
               
                  jedno glavno svjetlo
               
               
                  0 posto
               
            
                  jedno glavno svjetlo ne više od
               
               
                  20 posto
               
            
                  A2:
               
               
                  oba glavna svjetla više od
               
               
                  0 posto
               
            
                  ali ne više od
               
               
                  20 posto
               
            idi na uzorak B
      2.1.1.2.   za uzorak B
      
                  B1:
               
               
                  oba glavna svjetla
               
               
                  0 posto
               
            2.2.   Usklađenost se osporava
      2.2.1.   Nastavno na postupak uzorkovanja prikazan na slici 1. u ovom Prilogu, sukladnost serijski proizvedenih glavnih svjetala osporava se i od proizvođača se zahtijeva da svoju proizvodnju uskladi sa zahtjevima (usklađivanje) ako odstupanja izmjerenih vrijednosti za glavna svjetla iznose:
      2.2.1.1.   za uzorak A
      
                  A3:
               
               
                  jedno glavno svjetlo ne više od
               
               
                  20 posto
               
            
                  jedno glavno svjetlo više od
               
               
                  20 posto
               
            
                  ali ne više od
               
               
                  30 posto
               
            2.2.1.2.   za uzorak B
      
                  B2:
               
               
                  u slučaju A2
               
            
                  jedno glavno svjetlo više od
               
               
                  0 posto
               
            
                  ali ne više od
               
               
                  20 posto
               
            
                  jedno glavno svjetlo ne više od
               
               
                  20 posto
               
            
                  B3:
               
               
                  u slučaju A2
               
            
                  jedno glavno svjetlo
               
               
                  0 posto
               
            
                  jedno glavno svjetlo više od
               
               
                  20 posto
               
            
                  ali ne više od
               
               
                  30 posto
               
            2.3.   Povlačenje homologacije
      Sukladnost se osporava i primjenjuje se stavak 10. ako, nakon postupka uzorkovanja sa slike 1. u ovom Prilogu, odstupanja izmjerenih vrijednosti za glavna svjetla iznose:
      2.3.1.   za uzorak A
      
                  A4:
               
               
                  jedno glavno svjetlo ne više od
               
               
                  20 posto
               
            
                  jedno glavno svjetlo više od
               
               
                  30 posto
               
            
                  A5:
               
               
                  oba glavna svjetla više od
               
               
                  20 posto
               
            2.3.2.   za uzorak B
      
                  B4:
               
               
                  u slučaju A2
               
            
                  jedno glavno svjetlo više od
               
               
                  0 posto
               
            
                  ali ne više od
               
               
                  20 posto
               
            
                  jedno glavno svjetlo više od
               
               
                  20 posto
               
            
                  B5:
               
               
                  u slučaju A2
               
            
                  oba glavna svjetla više od
               
               
                  20 posto
               
            
                  B6:
               
               
                  u slučaju A2
               
            
                  jedno glavno svjetlo
               
               
                  0 posto
               
            
                  jedno glavno svjetlo više od
               
               
                  30 posto
               
            3.   PONOVLJENO UZORKOVANJE
      U slučajevima A3, B2 i B3 potrebno je ponovljeno uzorkovanje unutar razdoblja od dva mjeseca nakon obavijesti, pri čemu se treći uzorak C od dva glavna svjetla i četvrti uzorak D od dva glavna svjetla odabire između serijski proizvedenih proizvoda nakon uspostave sukladnosti.
      3.1.   Usklađenost se ne osporava
      3.1.1.   Nastavno na postupak uzorkovanja prikazan na slici 1. u ovom Prilogu, sukladnost serijski proizvedenih glavnih svjetala ne osporava se ako odstupanja izmjerenih vrijednosti glavnih svjetala iznose:
      3.1.1.1.   za uzorak C
      
                  C1:
               
               
                  jedno glavno svjetlo
               
               
                  0 posto
               
            
                  jedno glavno svjetlo ne više od
               
               
                  20 posto
               
            
                  C2:
               
               
                  oba glavna svjetla više od
               
               
                  0 posto
               
            
                  ali ne više od
               
               
                  20 posto
               
            idi na uzorak D
      3.1.1.2.   za uzorak D
      
                  D1:
               
               
                  u slučaju C2
               
            
                  oba glavna svjetla
               
               
                  0 posto
               
            3.2.   Usklađenost se osporava
      3.2.1.   Nastavno na postupak uzorkovanja prikazan na slici 1. u ovom Prilogu, sukladnost serijski proizvedenih glavnih svjetala osporava se i od proizvođača se zahtijeva da svoju proizvodnju uskladi sa zahtjevima (usklađivanje), ako odstupanja izmjerenih vrijednosti za glavna svjetla iznose:
      3.2.1.1.   za uzorak D
      
                  D2:
               
               
                  u slučaju C2
               
            
                  jedno glavno svjetlo više od
               
               
                  0 posto
               
            
                  ali ne više od
               
               
                  20 posto
               
            
                  jedno glavno svjetlo ne više od
               
               
                  20 posto
               
            3.3.   Povlačenje homologacije
      Sukladnost se osporava i primjenjuje se stavak 10. ako, nakon postupka uzorkovanja sa slike 1. u ovom Prilogu, odstupanja izmjerenih vrijednosti za glavna svjetla iznose:
      3.3.1.   za uzorak C
      
                  C3:
               
               
                  jedno glavno svjetlo ne više od
               
               
                  20 posto
               
            
                  jedno glavno svjetlo više od
               
               
                  20 posto
               
            
                  C4:
               
               
                  oba glavna svjetla više od
               
               
                  20 posto
               
            3.3.2.   za uzorak D
      
                  D3:
               
               
                  u slučaju C2
               
            
                  jedno glavno svjetlo 0 ili više od
               
               
                  0 posto
               
            
                  jedno glavno svjetlo više od
               
               
                  20 posto